Author: koki
Company: Abyss Studios, Ltd.

Vyhodnotenie medzirezortného pripomienkového konania

Návrh zmluvy medzi Slovenskou republikou a Guernsey o výmene informácií týkajúcich sa daní 

Spôsob pripomienkového konania |
Počet vznesených pripomienok, z toho zásadných | 36  / 0
Počet vyhodnotených pripomienok | 36
Počet akceptovaných pripomienok, z toho zásadných | 13  / 0
Počet čiastočne akceptovaných pripomienok, z toho zásadných | 10  / 0
Počet neakceptovaných pripomienok, z toho zásadných | 13  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | 2 (2o,0z) | | |
2 . | Ministerstvo vnútra Slovenskej republiky | | | | x
3 . | Ministerstvo financií Slovenskej republiky | | | | x
4 . | Ministerstvo kultúry Slovenskej republiky | 5 (5o,0z) | | |
5 . | Ministerstvo hospodárstva Slovenskej republiky | | | x |
6 . | Ministerstvo dopravy, výstavby a regionálneho rozvoja Slovenskej republiky | 4 (4o,0z) | | |
7 . | Ministerstvo pôdohospodárstva a rozvoja vidieka Slovenskej republiky | 1 (1o,0z) | | |
8 . | Ministerstvo obrany Slovenskej republiky | 2 (2o,0z) | | |
9 . | Ministerstvo zahraničných vecí a európskych záležitostí Slovenskej republiky | 6 (6o,0z) | | |
10 . | Ministerstvo práce, sociálnych vecí a rodiny Slovenskej republiky | | | x |
11 . | Ministerstvo životného prostredia Slovenskej republiky | | | x |
12 . | Ministerstvo školstva, vedy, výskumu a športu Slovenskej republiky | | | x |
13 . | Ministerstvo zdravotníctva Slovenskej republiky | | | x |
14 . | Úrad vlády Slovenskej republiky | 1 (1o,0z) | | |
15 . | Protimonopolný úrad Slovenskej republiky | | | x |
16 . | Štatistický úrad Slovenskej republiky | | | x |
17 . | Úrad geodézie, kartografie a katastra Slovenskej republiky | | | x |
18 . | Úrad jadrového dozoru Slovenskej republiky | | | x |
19 . | Úrad pre normalizáciu, metrológiu a skúšobníctvo Slovenskej republiky | | | x |
20 . | Úrad pre verejné obstarávanie | 3 (3o,0z) | | |
21 . | Úrad priemyselného vlastníctva Slovenskej republiky | 1 (1o,0z) | | |
22 . | Správa štátnych hmotných rezerv Slovenskej republiky | | | x |
23 . | Národný bezpečnostný úrad | | | | x
24 . | Národná banka Slovenska | | | x |
25 . | Odbor aproximácie práva sekcie vládnej legislatívy Úradu vlády SR | 1 (1o,0z) | | |
26 . | Najvyšší kontrolný úrad Slovenskej republiky | | | x |
27 . | Najvyšší súd Slovenskej republiky | | | x |
28 . | Generálna prokuratúra Slovenskej republiky | | | x |
29 . | Konfederácia odborových zväzov Slovenskej republiky | | | | x
30 . | Asociácia zamestnávateľských zväzov a združení Slovenskej republiky | | | x |
31 . | Kancelária prezidenta Slovenskej republiky | 9 (9o,0z) | | |
32 . | Štátna ochrana prírody Slovenskej republiky | | | | x
33 . | Odbor vládnej agendy Úradu vlády | 1 (1o,0z) | | |
34 . | Úrad pre reguláciu sieťových odvetví | | | x |
| SPOLU | 36 (36o,0z) | 0 (0o,0z) | 17 | 5

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MS SR

A/Obal materiálu 
• Na obale materiálu pod časť „Predkladá“ treba doplniť časť „Spolupodpisuje“ (pozri článok 19 Pravidiel pre uzatváranie medzinárodných zmlúv a zmluvnú prax schválených uznesením vlády SR č. 743 z 21. 10. 2009).

O

A

Obal upravený.

MS SR

B/Návrh textu zmluvy 
• V slovenskom texte zmluvy navrhujeme v preambule upresniť znenie zmluvy v súlade s anglickým textom nasledovne: v druhom odseku použiť namiesto výrazov „v medzinárodných snahách“ výrazy „v medzinárodnom úsilí“, v piatom odseku použiť namiesto výrazov „prajúc si“ výrazy „si želajú“, v poslednom odseku nahradiť slovo „len“ slovami „iba zo strany“. 
• V slovenskom texte zmluvy navrhujeme v článku 11 ods. 1 taktiež upresniť znenie zmluvy s anglickým textom nasledovne: namiesto výrazov „...sa vynasnažia vyriešiť tieto záležitosti...“ použiť výrazy „...vynaložia všetko úsilie na vyriešenie týchto záležitostí...“. 
• V slovenskom texte zmluvy v článku 12 v druhom riadku navrhujeme medzi slová „identifikovaní oblastí“ vsunúť výraz „nových“ v súlade s anglickým textom.

O

ČA

V preambule v poslednom odseku ponechané slovo „len“, nakoľko lepšie vystihuje znenie, že sa jedná o záväzky zmluvných strán.

MK SR

K čl. 1 
- v čl. 1 odporúčame nahradiť slovo „vymeranie“ slovom „vyrúbenie“. 
- v čl. 1 odporúčame za slová „v čl. 8“ doplniť slová „tejto zmluvy“. Odôvodnenie: spresnenie textu. Pripomienka platí primerane pre všetky vnútorné odkazy v celom texte návrhu dohody.

O

ČA

Zmena pojmu "vyrubiť" daň bola akceptovaná. 
Článkom 1 sa ustanovuje predmet a rozsah tejto konkrétnej zmluvy, na základe toho považujeme doplnenie "tejto zmluvy" za nadbytočné.

MK SR

K čl. 4 
- v čl. 4 ods. 1 odporúčame opraviť nesprávne technické začlenenie textu v písmenách f) a g) do samostatných písmen; správne by text mal byť súčasťou písmena e), ktoré by malo znieť takto: „e) „ príslušný úrad“ označuje v Slovenskej republike Ministerstvo financií Slovenskej republiky alebo jeho písomne splnomocneného zástupcu, v Guernsey riaditeľa priamych daní alebo jeho zástupcu,“. 
- písmeno l) v čl. 4 ods. 1 definuje „osobu“ ako fyzickú osobu alebo spoločnosť, pričom „spoločnosť“ je definovaná osobitne v písmene d), čo spôsobuje nejasnosť a duplicitu; odporúčame upraviť.

O

ČA

Označenie v čl. 4 ods. 1 písm. e) bolo upravené. Definície pojmov "osoba" a "spoločnosť" vychádza z Modelovej zmluvy OECD o výmene informácií týkajúcich sa daní. Pojem „osoba“ je širší ako pojem „spoločnosť“ a okrem spoločností zahŕňa aj fyzické osoby a rôzne združenia osôb.

MK SR

K čl. 5  
- v ods. 5 písm. c) odporúčame na konci doplniť slová „s prihliadnutím na vnútroštátnu právnu ochranu ich obsahu“; ak by obsahom informácie mali byť osobné údaje, tieto nie je možné požadovať sprístupniť v elektronickej podobe, čím by mohlo dôjsť k porušeniu zákona č. 428/2002 Z. z. o ochrane osobných údajov v znení neskorších predpisov. 
- pojem „daňové účely“, použitý v ods. 5 písm. d) odporúčame definovať čl. 4 ods. 1. Pojem nie je zadefinovaný v zmluve a zároveň ani v právnom poriadku Slovenskej republiky.

O

N

Príslušný úrad poskytuje informácie v rozsahu, aký je možný podľa vnútroštátnych právnych predpisov vrátane zákona č. 428/2002 Z. z. o ochrane osobných údajov v znení neskorších predpisov. 
Pojem "daňové účely" sa chápe v súvislosti s daňami v širokom kontexte.

MK SR

K čl. 7  
- v odseku 3 odporúčame výpočet doplniť aj o „daňové a bankové tajomstvo“, keďže tieto dva druhy tajomstiev budú z hľadiska slovenskej právnej úpravy najviac ovplyvňovať možnosti sprístupnenia požadovaných informácií podľa predmetnej zmluvy.

O

N

Zmluva umožňuje zmluvným stranám odoprieť poskytnutie určitých druhov informácií, za predpokladu, že tieto podliehajú zákonom uznanej povinnosti mlčanlivosti v tej ktorej zmluvnej strane.

MK SR

K čl. 12 
- predmetná spolupráca nie je nijakým spôsobom zadefinovaná v predmete zmluvy a bezvýhradne nesúvisí s výmenou informácií podľa nej tak, ako je to v predmete zmluvy uvedené, na základe čoho odporúčame do predmetu jej doplnenie.

O

N

Bez spolupráce príslušných orgánov by nebolo možné realizovať výmenu informácií súvisiacich s daňami.

MDVaRR SR

dohode 
V slovenskom texte dohody je zavedená skratka „zmluvné strany“, zatiaľ čo anglická verzia používa skratku „strany“ – odporúčame zosúladiť.

O

N

Označenie "Parties" zodpovedá pojmu "zmluvné strany".

MDVaRR SR

preambule 
Preambulu odporúčame začať slovami „Slovenská republika .... a pokračovať ďalším odsekom 
„uznávajúc potrebu ....“. 
Nasledujúci odsek preambuly formulovať „s cieľom zabrániť finančným a iným trestným činom a financovaniu terorizmu“ a pokračovať 
„uznávajúc, že Guernsey ...“, 
„prajúc si posilniť ...“ a ukončiť preambulu slovami 
„dohodli sa takto:“.

O

ČA

Pripomienka bola čiastočne akceptovaná v úvode preambuly.

MDVaRR SR

dohode 
V čl. 1 v druhom riadku slovo „vymáhanie vnútroštátnych...“ nahradiť slovom „výkon“.

O

ČA

Nahradené pojmom "vykonávanie".

MDVaRR SR

dohode 
V čl. 4 ods. 1 písm. e) upraviť označenie jednotlivých odsekov písmenami i), ii) tak, ako je to v anglickej verzii a odsek „trestné právo“ označiť ako písm. f).

O

A

Text upravený.

MPRV SR

Vlastný materiál: 
V slovenskom znení zmluvy v čl. 6 ods. 1 v prvej vete navrhujeme zvážiť nahradenie slova „jej“ slovom „svoje“, čím sa docieli zámer, ktorý chcú zmluvné strany dosiahnuť.

O

A

Text upravený.

MO SR

k obalu 
odporúčame upraviť preklep v slove „nárvh“ (preklep sa vyskytuje v celom materiáli). 
Vzhľadom na to, že predmetom materiálu je návrh zmluvy – odporúčame v zmysle platných Pravidiel pre uzatváranie medzinárodných zmlúv a zmluvnú prax (schválené uznesením vlády SR č. 743/2009) uviesť spolupodpisujúceho materiálu - ministra zahraničných vecí Slovenskej republiky. 
Keďže z návrhu uznesenia vlády vyplýva, že cieľom predkladaného materiálu je návrh na uzavretie zmluvy, odporúčam v tomto duchu upraviť aj názov materiálu, t. j. návrh materiál by znel nasledovne - “Návrh na uzavretie Zmluvy medzi Slovenskou republikou a Guernsey o výmene informácií týkajúcich sa daní“.

O

A

Obal bol upravený.

MO SR

vlastný materiál 
z návrhu preambuly zmluvného dokumentu vyplýva, že Guernsey je oprávnené vystupovať ako zmluvná strana medzinárodnej zmluvy („Guernsey má právo vyjednať, uzavierať, vykonávať a podľa podmienok tejto zmluvy ukončiť zmluvu o výmene daňových informácií so Slovenskou republikou v súlade s podmienkami Poverenia Spojeného kráľovstva Veľkej Británie a Severného Írska”). Guernsey je však závislým územím Spojeného kráľovstva Veľkej Británie a Severného Írska, a nie suverénnym štátom, ktorý by preto mohol byť oprávnene zmluvnou stranou prezidentskej zmluvy podľa Viedenského dohovoru o zmluvnom práve (1969). Z platných Pravidiel pre uzatváranie medzinárodných zmlúv a zmluvnú prax, schválených uznesením vlády Slovenskej republiky č. 743/2009, vyplýva, že za medzinárodnú zmluvu sa považuje písomný zmluvný dokument bez ohľadu na jej názov, na ktorej základe vznikajú, menia sa alebo zanikajú práva alebo povinnosti SR vo vzťahu k iným subjektom medzinárodného práva podľa medzinárodného práva verejného. Nakoľko Guernsey nie je suverénnym štátom, odporúčame za účelom preukázania opodstatnenosti postupu uplatňovaných pri medzinárodných zmluvách prezidentskej povahy preukázať, že sa Guernsey považuje za subjekt medzinárodného práva verejného, vrátane uvedenia príslušného právneho titulu. Dokument „International Identity Framework Document“ (2008) definuje postavenie Guernsey vo vzťahu k Spojenému kráľovstvu Veľkej Británie a Severného Írska v rámci medzinárodných vzťahov a uvádza, že Guernsey môže mať záujmy, ktoré sa môžu líšiť od záujmov Spojeného kráľovstva, a že Spojené kráľovstvo sa bude snažiť reprezentovať tieto rozdielne záujmy, keď bude konať v zmysle svojej medzinárodnoprávnej subjektivity („The UK recognises that the interests of Guernsey may differ from those of the UK, and the UK will seek to represent any differing interests when acting in an international capacity.“). Z dokumentu teda vyplýva, že Guernsey nemá samostatnú medzinárodnoprávnu spôsobilosť na uzatváranie medzinárodných zmlúv podľa medzinárodného práva verejného. Pokiaľ existuje aktuálnejší dokument, ktorý túto spôsobilosť pre Guernsey uvádza, odporúčame ho priložiť k návrhu materiálu, nakoľko je z hľadiska právneho poriadku Slovenskej republiky relevantný. Súčasne odporúčame pripojiť stanovisko Ministerstva zahraničných vecí Slovenskej republiky v tejto záležitosti. 
Odporúčame zosúladiť anglické a slovenské znenie článku 8, kde z anglického znenia nevyplýva jasne, že sa nejedná o klasifikáciu z hľadiska problematiky ochrany utajovaných skutočností ale o špecifický režim nakladania s informáciami tvoriacimi daňové tajomstvo.

O

N

Podľa stanoviska MZV SR Guernsey má právo dojednať, vykonávať aj vypovedať zmluvu o výmene daňových informácií. Nejde o jedinú zmluvu uzavretú medzi SR a Guernsey. Slovenská republika už od 1. júla 2005 vykonáva Dohodu vo forme výmeny listov o zdaňovaní príjmu z úspor a predbežného uplatňovania dohody (268/2005 Z.z. a č. 16/2007 Z. z.). 
Z obsahu zmluvného dokumentu, osobitne z čl. 1 ako aj celého materiálu logicky vyplýva, že zmluva sa vzťahuje na daňové záležitosti. Materiál sa vôbec netýka problematiky ochrany utajovaných skutočností, preto to nie je potrebné explicitne uvádzať. Pojem "confidentiality" má v anglickom jazyku široký výklad.

MZVaEZ SR

obal materiálu: 
V zmysle Pravidiel pre uzatváranie medzinárodných zmlúv a zmluvnú prax schválených uznesením vlády SR č. 743/2009 doplňte obal materiálu o spolupodpis ministra zahraničných vecí. Na základe odporúčania správcu Portálu právnych predpisov (Ministerstvo spravodlivosti SR) predkladateľ vytvorí vlastný obal, zodpovedajúci formátu portálu aj s požadovaným textom a ten vloží v Portáli právnych predpisov do časti vlastný materiál.

O

A

Obal upravený.

MZVaEZ SR

vlastný materiál: 
V preambule zavedenú skratku „zmluvné strany“ odporúčame zosúladiť s anglickým textom „ the Parties“.

O

N

Označenie "Parties" zodpovedá pojmu "zmluvné strany".

MZVaEZ SR

vlastný materiál: 
Čl. 13, druhá veta - odporúčame preformulovať takto: „Dňom nadobudnutia platnosti sa zmluva bude vykonávať:“

O

A

Text upravený.

MZVaEZ SR

vlastný materiál: 
Čl. 14 ods. 1 odporúčame preformulovať takto: „Táto zmluva zostane v platnosti, pokiaľ ju niektorá zo zmluvných strán nevypovie.“

O

A

Text upravený.

MZVaEZ SR

vlastný materiál: 
Čl. 14 ods. 3 preformulujte takto: „Ukončenie platnosti zmluvy nadobudne platnosť prvým dňom mesiaca nasledujúceho po uplynutí šiestich mesiacov odo dňa prijatia oznámenia o výpovedi druhou zmluvnou stranou.“

O

A

Text upravený.

MZVaEZ SR

vlastný materiál: 
V záverečnej klauzule doplňte pred výraz „vyhotoveniach“ slová „v dvoch pôvodných“.

O

A

Text upravený.

ÚV SR

K doložke prednosti 
V bode 4 vypustiť citáciu bodov, ktoré priamo zakladajú práva a povinnosti fyzických alebo právnických osôb, nakoľko zmluva nie je medzinárodnou zmluvou, ktorá zakladá práva alebo povinnosti fyzických alebo právnických osôb. Zmluva zakladá práva a povinnosti zmluvných strán, ale nie právnických a fyzických osôb.

O

ČA

V čl.1 zmluvy so ustanovuje, že práva a ochranné opatrenia osôb možno uplatniť iba v rozsahu, v akom nebránia alebo nespomaľujú výmenu informáciu, čím dochádza k priamemu založeniu povinnosti fyzických alebo právnických osôb strpieť takéto obmedzenie na svojich právach. 
V čl. 6 ods. 1 sa priamo zakladá právo fyzických alebo právnických osôb udeliť písomný súhlas s priamou účasťou zástupcov žiadajúcej zmluvnej strany na vypočúvaní osôb a preskúmavaní záznamov. 
Čl. 5 ods. 1 a čl. 8 ods. 1 ustanovujú len nepriame obmedzenia na právach fyzických alebo právnických osôb, preto boli z doložky prednosti vypustené.

ÚVO

K vlastnému materiálu 
V preambule odporúčame bodky nahradiť čiarkami, nakoľko texty predstavujú jeden celok a nie samostatné vety a následne slovo "keďže pri opakovaní a slovo "TAK" uvádzať s malým písmenom.

O

A

Text upravený.

ÚVO

K vlastnému materiálu 
V článku 1 odporúčame za slovom "vymáhanie" vložiť slová "nárokov z". 
Odôvodnenie: V slovenskom právnom poriadku neexistuje vymáhanie právnych predpisov.

O

ČA

Slovo „vymáhanie“ bolo nahradené slovom „vykonávanie“, ktoré vhodnejšie vystihuje anglický výraz „enforcement of the domestic laws”.

ÚVO

K vlastnému materiálu 
Článok 3 ods. 1 a 2 navrhujeme zosúladiť s článkom 13, pretože z článku 13 jednoznačne vyplýva, že sa zmluva bude vzťahovať len na dane za zdaňovacie obdobia začínajúce od dátumu, ktorým je 60-ty deň od prijatia neskoršíeho oznámenia zmluvnej strany, t. j. od platnosti zmluvy a teda nemôže sa vzťahovať na dane, ktoré už boli uložené ku dňu platnosti zmluvy

O

N

Článok 3 definuje rozsah zmluvy, t. j. druhy daní, na ktoré sa zmluva vzťahuje pričom je plne zosúladený s čl. 13, ktorý ustanovuje, od kedy sa zmluva bude vykonávať.

ÚPV SR

Predkladacia správa a Doložka prednosti 
Podľa predkladacej správy predmetná zmluva je medzinárodnou zmluvou, ktorá zakladá priamo práva a povinnosti fyzickým osobám aj právnickým osobám. Podľa názoru ÚPV SR zo žiadneho ustanovenia zmluvy, ani z článkov označených v bode 4. doložky prednosti (čl. 1, čl. 5 ods. 1, čl. 6 ods. 1 a čl. 8 ods. 1) priamo nevyplývajú žiadne práva a povinnosti fyzickým osobám ani právnickým osobám. Dohoda sa týka výlučne medzinárodného práva verejného bez priameho dopadu na právne vzťahy jednotlivcov. Z tohto dôvodu odporúčame preformulovať doložku prednosti ako aj predkladaciu správu. Tým nie je dotknutá prednosť zmluvy pred zákonmi v zmysle čl. 7 ods. 5 ústavy, nakoľko na jej vykonanie nie je potrebný zákon.

O

ČA

V čl.1 zmluvy so ustanovuje, že práva a ochranné opatrenia osôb možno uplatniť iba v rozsahu, v akom nebránia alebo nespomaľujú výmenu informáciu, čim dochádza k priamemu založeniu povinnosti fyzických alebo právnických osôb strpieť takéto obmedzenie na svojich právach. 
V čl. 6 ods. 1 sa priamo zakladá právo fyzických alebo právnických osôb udeliť písomný súhlas s priamou účasťou zástupcov žiadajúcej zmluvnej strany na vypočúvaní osôb a preskúmavaní záznamov. 
Čl. 5 ods. 1 a čl. 8 ods. 1 ustanovujú len nepriame obmedzenia na právach fyzických alebo právnických osôb, preto boli z doložky prednosti vypustené.

OAP SVL ÚV SR

K doložke zlučiteľnosti 
V bode č. 4 doložky prednosti žiadame prehodnotiť výpočet článkov, ktoré priamo upravujú práva alebo povinnosti fyzických alebo právnických osôb. V uvedených článkoch (čl. 1, čl. 5 ods. 1, čl. 6 ods. 1, čl. 8 ods. 1 atď.) sa upravujú práva a povinnosti zmluvných strán, pričom vôbec priamo neupravujú práva a povinnosti fyzických alebo právnických osôb. Z tohto dôvodu podľa nášho názoru nejde o zmluvu, ktorá ustanovuje priamo práva a povinnosti fyzických alebo právnických osôb.

O

ČA

V čl.1 zmluvy so ustanovuje, že práva a ochranné opatrenia osôb možno uplatniť iba v rozsahu, v akom nebránia alebo nespomaľujú výmenu informáciu, čim dochádza k priamemu založeniu povinnosti fyzických alebo právnických osôb strpieť takéto obmedzenie na svojich právach. 
V čl. 6 ods. 1 sa priamo zakladá právo fyzických alebo právnických osôb udeliť písomný súhlas s priamou účasťou zástupcov žiadajúcej zmluvnej strany na vypočúvaní osôb a preskúmavaní záznamov. 
Čl. 5 ods. 1 a čl. 8 ods. 1 ustanovujú len nepriame obmedzenia na právach fyzických alebo právnických osôb, preto boli z doložky prednosti vypustené.

KPSR

K návrhu zmluvy 
V celom texte slovenského znenia návrhu zmluvy je druhá zmluvná strana označená spojením „Guernsey“, zatiaľ čo v anglickom znení návrhu je označená spojením „štáty Guernsey“. Je potrebné zosúladiť obe znenia zmluvy a podľa tejto pripomienky upraviť text zmluvy i ostatné časti materiálu.

O

N

Spôsob označenia "States of Guernsey" je záležitosťou Guernsey, ktorého označenie v slovenskom jazyku zodpovedá aj názvu územia v Dohode o zdaňovaní príjmu z úspor medzi Slovenskou republikou a Guernsey (oznám. MZV SR č. 268/2005 Z.z. a č. 16/2007 Z. z.).

KPSR

K návrhu  
Z posledného odseku preambuly slovenského i anglického znenia návrhu zmluvy odporúčame vypustiť slovo „len“, a to z dôvodu jeho nadbytočnosti.

O

N

Pre zmluvného partnera bolo slovo "len" zásadné, preto ho nie je možné vypustiť.

KPSR

K návrhu zmluvy 
V čl. 1 v 2. vete slovenského znenia je uvedené spojenie „daňovým tajomstvom“, zatiaľ čo v anglickom znení návrhu zmluvy je uvedené len slovo „tajomstvom“. Je potrebné zosúladiť obe znenia návrhu zmluvy.

O

N

Preklad zohľadňuje preklenutie rozdielov v definíciách oboch zmluvných strán. Doslovný preklad by bol kontraproduktívny. Pojem „daňové tajomstvo“ ktorý sa používa v SR (§ 11 zákona č. 563/2009 Z. z. o správe daní (daňový poriadok) v znení neskorších predpisov), sa v Guernsey nepoužíva. Výsledok kompromisného znenia je anglický pojem „confidentiality“ miesto pojmu „secret“. Pojem „tajomstvo“ bez prívlastku sa v tejto zmluve nepoužíva preto, že pri výmene daňových informácií ide o zachovanie daňového tajomstva.

KPSR

K návrhu zmluvy 
V čl. 8 anglického znenia návrhu zmluvy je ako názov článku uvedené slovo „tajomstvo“, zatiaľ čo v slovenskom znení návrhu je uvedené spojenie „daňové tajomstvo“. Je potrebné zosúladiť obe znenia návrhu zmluvy.

O

N

Preklad zohľadňuje preklenutie rozdielov v definíciách oboch zmluvných strán. Doslovný preklad by bol kontraproduktívny. Pojem „daňové tajomstvo“ ktorý sa používa v SR (§ 11 zákona č. 563/2009 Z. z. o správe daní (daňový poriadok) v znení neskorších predpisov), sa v Guernsey nepoužíva. Výsledok kompromisného znenia je anglický pojem „confidentiality“ miesto pojmu „secret“.

KPSR

K návrhu zmluvy 
V čl. 8 ods. 1 návrhu zmluvy odporúčame zosúladiť slovenské a anglické znenie.

O

N

Uvedený preklad je v súlade so zámerom a významom výrazu: „kept confidential“.

KPSR

K návrhu zmluvy 
V čl. 13, v 1. vete slovenského znenia návrhu zmluvy odporúčame doplniť za slová „nevyhnuté pre nadobudnutie“ slovo „jej“. Toto slovo odporúčame doplniť i do anglickej verzie návrhu zmluvy.

O

N

Z kontextu vety jednoznačne vyplýva, že ide o ustanovenie týkajúce sa nadobudnutia platnosti zmluvy. V anglickej verzii tejto vety by bolo vloženie navrhovaného zámena taktiež nepatričné.

KPSR

K návrhu zmluvy 
V záverečnej klauzule slovenského i anglického znenia návrhu zmluvy je potrebné doplniť pred výraz „vyhotoveniach“ slová „v dvoch pôvodných“.

O

A

Text upravený.

KPSR

K návrhu zmluvy 
Čl. 14 ods.1 návrhu zmluvy odporúčame preformulovať nasledovne: „Táto zmluva zostane v platnosti, pokiaľ ju niektorá zo zmluvných strán nevypovie.“

O

A

Text upravený.

KPSR

K návrhu zmluvy 
Čl. 14 ods. 3 slovenského i anglického znenia návrhu zmluvy odporúčame preformulovať nasledovne: „Platnosť zmluvy skončí prvým dňom mesiaca nasledujúceho po uplynutí šiestich mesiacov odo dňa doručenia oznámenia o výpovedi druhej zmluvnej strane“.

O

A

Text upravený.

OVA

m. č. MF/006503/2011-721 
I. Návrh uznesenia: 
B.2.: „SR;“ nahradiť „SR,“ 
D.1., 2. r.: za „zmluvy,“ vynechať čiarku 
D.2., 2. r.: za „SR,“ vynechať čiarku 

II. Predkladacia správa: 
ods. 1, 4. r.: medzi slová „prax schválenými“ vložiť čiarku 
ods. 3, 1. r.: medzi slová „informácií potrebných“ vložiť čiarku 

III. Dôvodová správa – všeobecná časť: 
3., 2. r.: „za účelom“ nahradiť „s cieľom“ 

IV. Dôvodová správa – osobitná časť: 
str. 1, 2., 3. r.: medzi slová „nemajú alebo“ vložiť čiarku 

V. Doložka prednosti: 
str. 1, 3., 3. r.: „za účelom“ nahradiť „s cieľom“ 
8. r. – upraviť medzery v riadku 
str. 2, 8., ods. 3, 3. r. – upraviť medzery v riadku 

VI. Materiál: 
str. 1, ods. 2, 2. r.: medzi slovami „činom, vrátane“ vynechať čiarku 
ods. 6, 1. r.: medzi slovami „TERAZ, zmluvné“ vynechať čiarku 
čl. 1, ods. 1, 3. r.: medzi slová „strán týkajú 
medzi slovami „zmluva, vrátane“ vynechať čiarku 
9. r.: medzi slová „strany sa“ vložiť čiarku 
str. 2, čl. 3, 1., a), 2. r.: „dňu, kedy“ nahradiť „dňu, keď“ 
3., 1. r.: medzi slovami „rozšíriť, alebo“ vynechať čiarku 
čl. 4, 1., b), 1. r.: medzi slovami „Herm, vrátane“ vynechať čiarku 
str. 7, čl. 8, 2., 1. r.: medzi slovami „orgánom, vrátane“ vynechať čiarku 
str. 9, čl. 14, 1. r. po 4.: „dolu podpísaní“ nahradiť „podpísaní“.

O

ČA

Text prešiel jazykovou úpravou.